- દેશની એકતા અને અખંડિતતા શિલ્પી સરદાર વલ્લભભાઇ પટેલના એકતાનો સંદેશ ગુજરાતના ગામેગામ ફેલાવવા યોજાયેલી એકતા યાત્રાને ગાંધીનગર જિલ્લાના ગામેગામ આવકાર મળી રહ્યો છે. એકતા રથના આગમન પ્રસંગે વિશાળ સંખ્યામાં ગ્રામજનો રથનું સ્વાગત કરી સરદાર સાહેબની પ્રતિમાની આરતી ઉતારી પુષ્પાજંલિ અર્પણ કરી રહ્યાં છે. સ્ટેચ્યુ ઓફ યુનિટી–એકતા યાત્રાને જિલ્લામાં વ્યાપક આવકાર મળી રહ્યો છે. આગામી તારીખ ૨૮ અને ૨૯ ઓકટોબર બે દિવસ એકતા યાત્રા ગાંધીનગર શહેરના તમામ સેકટરોમાં ફરશે. ગાંધીનગર મહાનગરપાલિકાના તમામ વોર્ડ ઉપરાંત ધોળાકુવા, આદિવાડા, બોરીજ અને ઇન્દ્રોડા ગામોમાં પણ એકતા યાત્રા ફરશે.